ธปท.เผยปี58สินเชื่อทั้งระบบโต4.4%
ธปท.เผยสินเชื่อปีนี้โต 4.4% จากคาดการณ์ ชี้เป็นการเติบโตที่สอดคล้องกับภาวะเศรษฐกิจ
11 ส.ค. 2558

ธปท.เผยสินเชื่อปีนี้โต 4.4% จากคาดการณ์ ชี้เป็นการเติบโตที่สอดคล้องกับภาวะเศรษฐกิจ
นายจาตุรงค์ จันทรังษ์ ผู้อานวยการอาวุโส ฝ่ายกลยุทธ์สถาบันการเงินธนาคารแห่งประเทศไทย (ธปท.) กล่าวว่า มีความเป็นไปได้ว่าภาพรวมการขยายตัวของสินเชื่อปีนี้จะโตที่ระดับ 4.4%เพราะหากดูจากสินเชื่อในครึ่งหลังของปี 2557 ที่สินเชื่อปล่อยกู้ใหม่ขยายตัวเพิ่ม 3.3 แสนล้านบาท ซึ่งถ้าปีนี้สินเชื่อเพิ่มได้ไม่น้อยกว่านี้โดยแนวโน้มครึ่งหลังของปีนี้สินเชื่อก็น่าจะโตได้ดีขึ้นทำให้ปีนี้มีโอกาสโตที่ 4.4%ซึ่งปัจจัยสำคัญที่สินเชื่อจะโตได้ระดับดังกล่าวอยู่ที่การให้กู้รายใหญ่เป็นสำคัญ
"การเติบโตของสินเชื่อปีนี้ที่ 4.4% ถือว่าสอดคล้องกับภาวะเศรษฐกิจที่น่าจะมีการเติบโตระดับ 3%แม้การเติบโตจะชะลอลงจากสิ้นปี 2557ที่มีอัตราการโตที่ 5%และลดลงจากสิ้นปี 2556 ที่โต 11% ก็ตาม"นายจาตุรงค์กล่าว
ทั้งนี้ ผลการดำเนินงานของระบบธนาคารพาณิชย์ในไตรมาส 2 ปี 2558  พบว่ามีกำไรสุทธิ 5.33 หมื่นล้านบาท ลดลงจากช่วงเวลาเดียวกันปีก่อน แต่ก็สูงขึ้นเมื่อเทียบกับไตรมาสก่อนหน้าที่มีกำไรสุทธิ 5 หมื่นล้านบาท เนื่องจากธนาคารพาณิชย์มีการตั้งสารองหนี้เพิ่มขึ้นมากเพื่อรองรับผลกระทบจากคุณภาพสินเชื่อที่ด้อยลงโดยหนี้ไม่ก่อให้เกิดรายได้ (เอ็นพีแอล) เพิ่มขึ้นเป็น 2.38%ของสินเชื่อรวม จาก 2.29% ในไตรมาสก่อนหน้าและรายได้ดอกเบี้ยสุทธิที่ชะลอลง ตามการชะลอตัวของสินเชื่อที่ขยายตัวที่ 4.6% และอัตราดอกเบี้ยที่ลดลงส่งผลให้อัตราส่วนรายได้ดอกเบี้ยสุทธิต่อสินทรัพย์เฉลี่ย (NIM)ลดลงเหลือ 2.5%
อย่างไรก็ดี การเพิ่มขึ้นของเอ็นพีแอลถือว่าค่อยเป็นค่อยไปไม่น่าห่วงบวกกับธนาคารพาณิชย์มีการดูแลลูกหนี้ค่อนข้างดี และมีการตัดบัญชีหนี้เสียรวมทั้งขายหนี้ออกไปก็มีทำให้อัตราการการเพิ่มขึ้นของหนี้ไม่สูงนัก